חיים פיינשטיין

הרב חיים פיינשטיין (נולד בשנת תשי"ד, 1954) הוא ראש ישיבות בית יהודה ועטרת שלמה.

ביוגרפיה 
נולד בתל אביב לרב יחיאל מיכל פיינשטיין ראש ישיבת בית יהודה ולליפשא בתו של הרב יצחק זאב סולובייצ'יק. נישא לבתו של הרב שמעון ברייש מציריך - בנו של הרב מרדכי יעקב ברייש, אב"ד ציריך, בעל שו"ת "חלקת יעקב". גיסיו הם: הרב אברהם יהושע סולובייצ'יק ראש ישיבת בריסק (שהוא גם בן-דודו) והרב משה ברזובסקי ראש ישיבת סלונים ובן האדמו"ר מסלונים.

לאחר נישואיו התגורר בבני ברק ובשנת תשנ"ב החל למסור שיעורים בכולל שבישיבת בית יהודה בבני ברק שעמדה בראשות אביו. לאחר פטירת אביו בשנת תשס"ג (2003) הועמד למלא את מקומו בראשות הישיבה. בתקופה זו הוציא לאור חלק מכתבי אביו על תלמוד בבלי.

מלפנים היה מוסר שיעורים בישיבת טשרנוביל. כמו כן הוא חבר הנשיאות של מפעל הש"ס מוסר שיעורים קבועים בכל מקצועות הש"ס בבתי מדרשות קבועים בקרית ספר בבית הכנסת זיכרון משה שיעור בסוגיות החמורות במסכת טהרות מזה למעלה מעשרים שנה, כמו כן כמסורת בית זקנו מוסר שיעורים בפרשת השבוע בביתו לצד שיעורים קבועים בפרשות השבוע לתלמידיו בעטרת שלמה,

בתשע"ד (2014) נתמנה לעמוד בראשות ישיבת עטרת שלמה שבראשון לציון, לצד הרב מרדכי אוזבנד.

מתגורר בשכונת רמת אהרן בבני ברק.
בנו הרב יצחק זאב משמש כראש ישיבת נר זרח (עוצם), בנו, הרב ברוך אברהם, משמש מדצמבר 2017 כר"מ בישיבת סלבודקה.

קישורים חיצוניים
 משיעורי הרב חיים פיינשטיין, לצפייה באתר בינינו
שיעורי הרב חיים פיינשטיין באתר קול הלשון
 
הרב חיים פיינשטיין באתר JDN
הרב חיים פיינשטיין באתר בחדרי חרדים
 הרב חיים פיינשטיין באתר כיכר השבת

ראשי כולל אברכים ישראלים
בני ברק: רבנים
משפחת סולובייצ'יק
משפחת פיינשטיין
חברי נשיאות מפעל הש"ס
ראשי ישיבה ליטאים בישראל
משפחת אריה לייב שפירא
משפחת חיים אוירבך
ישראלים שנולדו ב-1954